Julie Lødrup

Julie Lødrup (født 2. desember  1983 i Bergen) er en norsk fagforeningsperson og politiker (Ap). Fra 11. mai 2017 er hun 1. sekretær i LO.

Lødrup er utdannet innen statsvitenskap og EU-studier ved Universitetet i Oslo (UiO) (2003–2006) og London School of Economics and Political Science (LSE) (2006–2007).

Hun arbeidet i Landsrådet for Norges barne- og ungdomsorganisasjoner (LNU) 2007–2008. Fra 2007 har hun vært representant og vararepresentant for Arbeiderpartiet  i Oslo bystyre. Hun har hatt flere verv i Arbeidernes ungdomsfylking (AUF), og var generalsekretær der 2008–2010. Fra 2010 til 2012 var hun daglig leder i tankesmia Manifest Analyse. Deretter ble hun ansatt som forbundssekretær i Norsk tjenestemannslag (NTL). I 2013 var hun engasjert som politisk rådgiver i Kulturdepartementet.

 Referanser 

Kategori:Norske fagforeningspersoner
Kategori:Tillitsvalgte i AUF
Kategori:Ap-politikere i Oslo
Kategori:Politiske rådgivere fra Arbeiderpartiet
Kategori:Politiske rådgivere i Regjeringen Stoltenberg II
Kategori:Alumni fra London School of Economics
Kategori:Personer fra Bergen kommune
Kategori:Personer fra Oslo
Kategori:Fødsler i 1983